Nxesi se ooreenkoms kan salonne verwoes, sê DA | Maroela Media
Argieffoto (Foto: Guilherme Petri/Unsplash)
Die party eis dat hy dadelik die ooreenkoms terugtrek.
Die bedryf is al gesluit sedert die algehele landswye afsonderingsperiode op 27 Maart in werking getree het. Michael Cardo, die DA se skaduminister van indiensneming en arbeid, het Saterdag in 'n verklaring gesê die bedryf is reeds op sy knieë.
Die DA het die hof genader en poog om die verbod op persoonlike skoonheidsorgdienste, wat haarsalonne en skoonheidsterapeute insluit, ongeldig en ongrondwetlik te verklaar. Die saak sal op 22 Junie deur 'n volbankregters in die hooggeregshof aangehoor word.
"Intussen het minister Nxesi egter effektief die bedryf 'n nekslag toegedien. Sy optrede sal die lewensbestaan verwoes van honderde duisende werkgewers en werknemers, wat in skoonheidsalonne, haarkappers en in die persoonlikesorgbedryf werk."
Nxesi het Vrydag 'n bedingingsooreenkoms, wat in Maart in die nasionale bedingingsraad bereik is vir die haarkapper, kosmetika, skoonheid en velsorgbedryf, aan buitestanders aangebied. Dit beteken dat die ooreenkoms vanaf 22 Junie na alle werkgewers en werknemers uitgereik word.
Die ooreenkoms maak voorsiening vir verhogings in minimum salarisse vir spesifieke klas werknemers, afhangende van die ligging van die salon. Die ooreenkoms verbied salarisverminderings en eis 'n "ex gratia"-bonusbetaling van 5,5% van die minimum salaris wat in die ooreenkoms vasgestel is.
Meeste kleinsake-eienaars in die bedryf kan nie bekostig om aan dié eise te voldoen nie. "Dit sal hulle bankrot laat," het Cardo verduidelik. "Hulle het drie maande lank geen inkomste gehad nie. Hulle sukkel reeds om kop bo water te hou. En nou het Nxesi hulle gelos om te sink en te verdrink."
Die DA eis dat Nxesi dadelik die uitreiking van die kollektiewe bedingingsooreenkoms aan niepartye terugtrek. "Die DA sal poog om wettige vrystelling te bekom vir klein en nuwe maatskappye van kollektiewe bedingingsooreenkomste waarby hulle nie betrokke was nie, en kollektiewe bedinging probeer herbalanseer sodat klein en nuwe maatskappye beter verteenwoordig word," het Cardo gesê.
Die mense se breins het hulle nou heeltemaal verlaat indien hulle ooit gehad het. Die eensydige ooreenkoms verwoes wat nog oorbly. Tyd dat hulle nou 'n vertek neem. Snaaks "ou people" bedryf informele sake en steur soos altyd hulle nie aan wette nie. Tzek. Wonder of die staatskapers hulle geld 'ex gratia' kan hou.
Hang af van die ligging ? Meeste haarkappers werk alleen sot !
Wat se plan het die mense, en wat probeer hulle bereik? Alles wat hulle al vanaf die einde van die derde week van inperking gedoen het is 'n "scorched-earth" policy. Definition of scorched-earth in a military context : relating to or being a military policy involving deliberate and usually widespread destruction of property and resources (such as housing and factories) so that an invading enemy cannot use them. Ek voel soe jammer vir die skoonheids bedryf want dit is 'n bedryf wat elke Suid Afrikaner nodig het en gebruik van hare sny, tot manicure en pedicure, tot massering en gesigbehandeling.… Lees meer »
As ek so besigheid het dan sal ek dit toemaak nou, en wag tot hulle tot hulle sinne kom en dan nuwe besigheid begin nuwe naam ens…
Ek dink lankal sogenaamde "kollektiewe bedinging" is bloot 'n meganisme van unies om ledegetalle te behou, soms in die naam van groter organisasies wat ook niks voel vir Openbare Belang nie. Die minista bevestig bloot wat ons reeds weet: Sonder sulke unies was die y-en-sie lankal waar hy eintlik hoort weens al sy misbruike.